Gudolf Blakstad
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Norske arkitekter og arkitektkontorer fra 1900 til i dag
Gudolf Blakstad var en norsk arkitekt. Blakstad tok eksamen ved NTH i 1916. Fra 1922 startet han egen praksis i Oslo sammen med Herman Munthe-Kaas. Deres første større arbeid var Haugesund Rådhus (1922, ferdigstilt i 1931) i nyklassisistisk stil. I 1930-årene inntok de to sammen en lederstilling som funksjonalismens representanter i Norge.
Blant viktige funkisbygg Blakstad og Munthe-Kaas lagde var Odd Fellow-bygningen, Kunstnernes Hus, Seddeltrykkeriet, Handelsgymnasiet og en rekke eneboliger, alle i Oslo. Alle disse arbeidene er preget av en sindig saklighet og sans for måteholdets estetikk.I senere arbeider, som Bodø domkirke (1956), merkes en søken i retning av det mer følelsesfylte, men fortsatt med enkle virkemidler.Blakstad arbeidet også for fortidsvernet, blant annet ved å restaurere Heddal stavkirke og ved å lede Foreningen til norske Fortidsminnesmerkers Bevaring fra 1951 til 1961. Les mer i Store norske leksikon Gudolf Blakstad i Norsk biografisk leksikon Gudolf Blakstad i Norsk kunstnerleksikon arkitektur i Norge funksjonalisme - arkitektur nyklassisisme Litteratur ARKIFOTO (bildedatabase over norsk arkitektur) Gjendem, Camilla: "Funksjonalistene Blakstad og Munthe-Kaas" i Arkitektur i Norge: årbok 1998, 20-25 Johnsen, Espen: Gudolf Blakstad og Herman Munthe-Kaas, 1993, 2 b. (hovedoppg.) Johnsen, Espen: "Nye møbler for nye hjem:[...] Blakstad og Munthe-Kaas 1918-24" i By og bygd 35 (1997/98), 70-81 Johnsen, Espen: Det moderne hjemmet 1910-1940, 2002, 2 b. Sauge, Birgitte: "Gudolf Blakstads tegninger" i Arkitektur i Norge: årbok 1993, 114-23